Nafarroako Parlamentuko Mahaiak, 2020ko maiatzaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Aznal Sagasti andreak aurkezturiko galdera, ibilgailu elektriko, autonomo eta konektatua dela-eta Nafarroaren industria-ahalmenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maiatzaren 11n

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Laura Aznal Sagasti andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Sodenak, zeina Nafarroako Gobernuaren sozietate publikoa baita, eta CAF Taldeak erabaki zuten, Vectia enpresa partaidetua Solaris Bus & Coach-en –hiri-elektromugikortasun jasangarriaren sektoreko Europako liderra– integratzea eta Espainiako Solaris Ibérica filialarekin fusionatzea.

S3 espezializazio adimendunaren estrategiaren esparruan eta Nafarroak ibilgailu elektriko, autonomo eta konektatuaren inguruan dituen gaitasun industrialen garapenaren arloan, honako hauek ezagutu nahi nituzke:

– Castejonen dagoen Trenes de Navarra SA enpresarekiko lankidetza-bideak

– Enpresa horri azken 10 urteetan bideratutako I+G+b programetako laguntza publikoen xehetasunak

Iruñean, 2020ko martxoaren 12an

Foru parlamentaria: Laura Aznal Sagasti